kardosdrur/scandi-wiki huggingface dataset:
American Idol

American Idol er en amerikansk sangkonkurrence, der i Danmark vises på TV3. Programmet har indtil videre kørt i 21 sæsoner i USA. Programmet er en amerikansk version af den britiske tv-succes Pop Idol, der er skabt af Simon Fuller

Programmet går ud på at finde den bedste sanger i USA igennem en række landsdækkende auditions. De bedste sangere fra disse auditions går herefter videre til live shows, hvor det er seerne, der skal stemme på deres favorit. 

Programmet har fostret flere stjerner, hvoraf de mest kendte er vinderen fra sæson 1, Kelly Clarkson og sæson 4, Carrie Underwood.

Dommerne og værterne 
Dommerne fra sæson 1 til 7 var Randy Jackson, Paula Abdul og Simon Cowell. Værter var Ryan Seacrest og Brian Dunkleman, mens Ryan Seacrest fortsatte alene som vært fra sæson 2. 

I sæson 8 blev Kara DioGuardi en del af den originale dommertrio bestående af Randy Jackson, Paula Abdul og Simon Cowell. 

Efter sæson 8 meddelte Paula Abdul, at hun ikke ville være dommer i sæson 9, og hun blev afløst af gæste dommere. Ellen DeGeneres meddelte senere, at hun ville blive den nye dommer i sæson 9. 

I sæson 10 og 11 fortsatte Randy Jackson som dommer, mens Simon Cowell, Kara DioGuardi og Ellen DeGeneres valgte at stoppe og blev erstattet af Steven Tyler og Jennifer Lopez. 

Efter sæson 11 valgte Jennifer Lopez og Steven Tyler at stoppe som dommere. Randy Jackson fik selskab i dommertrioen af Mariah Carey, Nicki Minaj og Keith Urban.

I sæson 13, 14 og 15 fortsatte Keith Urban som dommer, mens Randy Jackson, Mariah Carey og Nicki Minaj valgte at stoppe som dommere og blev erstattet af Harry Connick, Jr. og Jennifer Lopez, der vendte tilbage efter en sæsons pause.

I sæson 16 kom tre nye dommere, Lionel Richie, Katy Perry og Luke Bryan, mens Ryan Seacrest vendte tilbage som vært.

American Idol vender tilbage i 2018 og bliver vist på ABC. Der bliver tre nye dommer i programmet: Lionel Richie, Katy Perry og Luke Bryan, og Ryan Seacrest vender tilbage som vært.

Vindere af American Idol 
 Series 1 (2002): Kelly Clarkson
 Series 2 (2003): Ruben Studdard
 Series 3 (2004): Fantasia Barrino
 Series 4 (2005): Carrie Underwood
 Series 5 (2006): Taylor Hicks
 Series 6 (2007): Jordin Sparks
 Series 7 (2008): David Cook
 Series 8 (2009): Kris Allen
 Series 9 (2010): Lee DeWyze
 Series 10 (2011): Scotty McCreery
 Series 11 (2012): Phillip Phillips
 Series 12 (2013): Candice Glover
 Series 13 (2014): Caleb Johnson
 Series 14 (2015): Nick Fradiani
 Series 15 (2016): Trent Harmon
 Series 16 (2018): Maddie Poppe
 Series 17 (2019): Laine Hardy
 Series 18 (2020): Just Sam
 Series 19 (2021): Chayce Beckham
 Series 20 (2022): Noah Thompson
 Series 21 (2023): Iam Tongi

Billedgalleri

Se også 
 X Factor
 Scenen er din

Eksterne henvisninger 

 Den officielle side om American Idol
 American Idol på Tv3
Jens Nielsen

Jens Nielsen er navnet på flere personer:

 Jens Nielsen (biskop) (1538-1600) – dansk biskop og forfatter
 Jens Nielsen (politiker, 1818-1893) – dansk gårdmand og politiker
 Jens Nielsen (toldkasserer) (1841-1924) – dansk toldkasserer
 Jens Nielsen (dødsdømt) (død 1892) – dansk dødsdømt og henrettet
 Jens Nielsen (konsulent) (1860-1961) – dansk landbrugskonsulent
 Jens Nielsen (malermester) (1869-1953) – dansk malermester
 Jens Nielsen (maler) (1891-1978) – dansk maler
 Jens Nielsen (læge) (1899-1964) – dansk professor, dr.med.
 Jens Bilgrav-Nielsen (født  1936) – dansk politiker
 Jens Nielsen (arkitekt) (1937-1992) – dansk arkitekt, blandt andet designchef gennem 20 år ved DSB
 Jens Nielsen (ishockeyspiller) (født  1969) – dansk ishockeyspiller
 Jens Nielsen (bokser) – dansk bokser
 Jens Nielsen (ejendomsmægler) – dansk ejendomsmægler og stifter af JN bolig
 Jens Nielsen (bioteknolog) (født i 1962) – dansk bioteknolog, professor på Chalmers tekniska högskola i Göteborg
 Jens Nielsen (komponist) (født  1967) – dansk sangskriver og musikpædagog

Desuden:
 J.N. Uhre (Jens Nielsen Uhre, 1808-1853) – gårdmand, medlem af Folketinget
 Jens G. Nielsen (født 1951) – musiker og medlem af Gnags
 Jens Jørn Nielsen (1935-1985) – dansk direktør, cand.jur.
 Jens M. Nielsen (1919-1983) – dansk amtsborgmester
 Jens Mourids Nielsen (1929-2001) – dansk direktør, cand.jur.
 Jens Peter Nielsen (1873-1952) – dansk politiker
 Zakarias Nielsen (1844-922) – dansk forfatter (Jens Peter Zakarias Nielsen)
Ladino (sprog)

Ladino (eller judeo-spansk) er et jødisk sprog, som forholder sig til spansk som jiddisch til tysk. Det taltes og tales af sefardiske jøder. Det er baseret på middelalderspansk, men med lån fra – foruden hebraisk – også arabisk og andre iberiske sprog og dialekter. Det opstod på den iberiske halvø, og var i brug der op til fordrivelsen af jøderne i år 1492. Efterfølgende kom det under påvirkning fra sprogene i de lande, primært omkring Middelhavet, hvortil de fordrevne jøder flygtede, og især i Grækenland, Tyrkiet og andre dele af det osmanniske rige opstod en blomstrende litterær og musikalsk ladino-kultur. Som mange minoritetssprog er ladino i dag et truet sprog, men interessen for især den musikalske tradition er i dag voksende. 

Andre navne er judæospansk, sefardisk, judezmo og spanjolisk.

Iberoromanske sprog
Jødiske sprog
Et spørgsmål om ære

Et spørgsmål om ære (originaltitel A Few Good Men) er en amerikansk krimi drama thriller film fra 1992, instrueret af Rob Reiner og skrevet af Aaron Sorkin.

Medvirkende 
 Tom Cruise – Løjtnant Daniel Kaffee 
 Jack Nicholson – Oberst Nathan R. Jessep 
 Demi Moore – Kaptajn JoAnne Galloway 
 Kevin Bacon – Kaptajn Jack Ross 
 Kiefer Sutherland – Løjtnant Jonathan Kendrick 
 Kevin Pollak – Løjtnant Sam Weinberg 
 James Marshall – Kaptajn Louden Downey
 John M. Jackson – Kaptajn West 
 Cuba Gooding Jr. – Korporal Carl Hammaker
 Xander Berkeley – Kaptajn Whitaker

Eksterne henvisninger 
 

Amerikanske film fra 1992
Film instrueret af Rob Reiner
Thrillerfilm fra USA
Kriminalfilm fra USA
Dramafilm fra USA
Engelsksprogede film
Holger Wederkinch

Holger Peder Wederkinch (3. marts 1886 i Sønderby på Femø – 24. december 1959 i København) er en dansk billedhugger, der bl.a. udførte bronzefiguren Isbjørn med unger (1929, modtog guldmedalje i Paris), der står ved Langelinie, og som i 1937 blev skænket til Københavns Havnevæsen af en anonym giver.

Han var søn af translatør, dr.phil., folketingsmand Julius Wederkinch-Madsen og Caroline Margrethe Pedersen. 

Han blev gift 1. gang 5. juli 1918 i Ordrup Kirke med Elsie Peschcke Køedt (22. november 1882 på Frederiksberg – 17. april 1924 i Charlottenlund), datter af grosserer og politiker Andreas Peschcke Matthiesen Køedt og Elisabeth Ellen Duval. 2. gang ægtede han 19. november 1927 i København Margit Emmy Rigmor Frank Olsen (5. februar 1907 i Malmö – 27. februar 1984 i København), datter af direktør William Frank Olsen og Edith Margrethe Dan. 

I 1930 skænkede den danske stat Wederkinchs rytterstatue La France renaissante til Paris by. Denne skulptur plasseredes ved Bir-Hakeim-broen i Paris, hvor den stadig kan beskues.

Han er begravet på Vestre Kirkegård.

Referencer

Eksterne henvisninger 

 
 

Billedhuggere fra Danmark
Personer i Kraks Blå Bog (afdøde)
Danskere i 1900-tallet
Jimmy Fallon

James Thomas Fallon, kendt som Jimmy Fallon, (født 19. september 1974 i Brooklyn, New York) er en amerikansk Grammy-nomineret komiker, skuespiller og musiker.

Karriere 
Jimmy Fallon har siden den 17. februar 2014 været vært på tv-netværket NBC's The Tonight Show, der i dag sendes under titlen The Tonight Show starring Jimmy Fallon. Han er den sjette vært på programmet.

Forinden sin rolle som vært på The Tonight Show var han bedst kendt for sit arbejde på Saturday Night Live og Late Night With Jimmy Fallon, hvor han vart vært fra 2009 til 2014.

Privat 
Fallon er gift med filmproduceren Nancy Juvonen. Parret fik en datter i 2013 via en surrogatmoder.

Udvalgt filmografi 
 2006 – Factory Girl
 2005 – Fever Pitch
 2004 – Taxi
 2003 – Anything Else
 2000 – Almost Famous

Kendisparodier 

 Mark Wilson 
 Carson Daly
 tidligere SNL-medlemmer: Dennis Miller (den gang Miller var sportskommentator for Monday Night Football), Chris Rock (i meget make-up, der gjorde ham uigenkendelig, Gilbert Gottfried og Adam Sandler.
 Harry Connick, Jr.
 David LaChapelle
 Howard Stern
 George Gaynes (skuespilleren der spillede Punky Brewster glivvagt i NBC sitcomen "Punky Brewster")
 Carson Kressley
 John Lennon
 Jason Alexander (Britney Spears' første mand)
 Buddy Holly
 Jared Fogle
 John Mayer
 Dave Matthews
 Keanu Reeves
 Robin Williams
 John Travolta
 Justin Timberlake
 Nick Lachey
 Steven Seagal
 Tom Cruise
 Larry King
 Michael Stipe
 Pat O'Brien
 Ryan Seacrest
 Jeff Zucker
 Sting
 Van Morrison
 Steven Tyler
 Mick Jagger (i en sketch, hvor den rigtige Mick Jagger skændes med sit eget spejbillede i sit omklædningsrum)
 Marilyn Manson
 Osama bin Laden
 Nicholas Cage
 Ralph Nader
 Kevin Pollak
 Barry Gibb
 Jerry Seinfeld
 Jesse Camp
 French Stewart
 Hayden Christensen (i en parodi for MTV Movie Awards af Star Wars Episode III: Sith-fyrsternes hævn, hvor han spillede Anakin Skywalker)
 Hillary Swank (i Celebrity Jeopardy og i Christopher Walkens Happy Days-parodi)

Eksterne henvisninger 
 

Skuespillere fra New York
Komikere fra USA
Personer fra New York City
Julie Christie

Julie Frances Christie (født 14. april 1941) er en engelsk skuespiller. Siden starten af 1960'erne har hun været blandt de mest markante kvindelige skuespillere i England.

Biografi 
Julie Christie blev født i Assam i Indien, der på det tidspunkt stadig var en del af det britiske rige. Hendes far var bestyrer af en teplantage. Som ung gik hun på klosterskole i Indien, men hun rejste snart til London for at gå på dramaskole. Allerede som 20-årig i 1961 fik hun sit gennembrud i en tv-science-fiction-serie på BBC.

Snart fik hun større roller også på film. De første kom i et par film af John Schlesinger, heriblandt rollen som den amoralske Diana Scott i Darling i 1965. Filmen indbragte Christie en Oscar for bedste kvindelige hovedrolle. I mellemtiden havde hun spillet rollen som Lara i David Leans filmatisering af Boris Pasternaks Doktor Zhivago. Senere blev det til markante roller i François Truffauts film Fahrenheit 451, Joseph Loseys Sendebuddet og Nicolas Roegs Rødt chok.

Fra 1967 boede Julie Christie i Hollywood, hvor hun indspillede flere film med Warren Beatty, som hun også privat havde et forhold til. Da dette forhold blev afsluttet, flyttede hun i 1974 tilbage til Det Forenede Kongerige og slog sig ned på en gård i Wales. Hun spillede efterhånden færre filmroller, især i store produktioner. I løbet af 1970'erne blev hun politisk aktiv inden for dyrevelfærd, miljøbevarelse og antiatomkraftbevægelsen. Hun er aldrig blevet gift, men har haft et langvarigt forhold til journalisten Duncan Campbell siden 1979.

I de seneste år er hun i nogle tilfælde vendt tilbage til de store produktioner med roller i blandt andet Troja, Harry Potter og Fangen fra Azkaban og Finding Neverland. Hendes seneste film gav hende roller dels som den danske læge Inge Genefke i The Secret Life of Words, dels som en kvinde ramt af Alzheimers sygdom i Away from Her, som var en vennetjeneste for dennes instruktør, Sarah Polley.

Filmografi 
Julie Christie har blandt andet indspillet følgende film:
 Hun er ikke til at styre (1962)
 Nu vil vi ikke stjæle mer' (1962)
 Billy løgneren (1963)
 Oprøreren (1965)
 Darling (1965)
 Doktor Zhivago (1965)
 Fahrenheit 451 (1966)
 Fjernt fra verdens vrimmel (1967)
 Petulia (1968) 
 Sendebuddet (1970)
 Vestens syndige par (1971)
 Rødt chok (1973)
 Shampoo (1975)
 Djævelens sæd (1977)
 Himlen må vente (1978)
 Soldatens hjemkomst (1982)
 Hede og støv (1983)
 Skabt til succes (1986)
 The Railway Station Man (1992)
 Dragonheart (1996)
 Hamlet (1996)
 Belphégor – Le fantôme du Louvre (2001)
 No Such Thing (2001)
 Datingtricket (2002)
 Troy (2004)
 Harry Potter og Fangen fra Azkaban (2004)
 Finding Neverland (2004)
 The Secret Life of Words (2005)
 Away from Her (2006)

Eksterne henvisninger 

 

Skuespillere fra England
Namdalseid

Namdalseid er en tidligere kommune i Trøndelag fylke i Norge  som 1. januar 2020 blev lagt sammen med Fosnes og Namsos kommuner; Den nye kommune fik navnet Namsos.  Den tidligere kommune  grænsede i nordøst til Namsos, i syd til Steinkjer, Verran og Åfjord, og i vest til Roan, Osen og Flatanger.

Namdalseid var fra 1837 del af Beitstad formandskabsdistrikt, men blev skilt ud som selvstændig kommune 1. januar 1904. 1. januar 1964 blev en del af Otterøy kommune (området syd for Namsenfjorden, undtaget Hoddøy) lagt til Namdalseid.

Kommunen kunne dermed fejre 100-årsjubilæum i 2004.

Namdalseid er en landbrugskommune. Der findes også noget industri, f.eks. Namdal Plast AS , Nye Pelsberederiet og Hundseth Mølle. Namdalseid har store fjeld- og kystområder, og er en yndet kommune for friluftsliv. En af Norges bedste lakselve, Årgårdselven, gør Namdalseid til en populær destination for lystfiskere. I området ligger Finnvollvatnet.

Navnet Namdalseid har en maritim oprindelse. I Vikingetiden plejede søfarere at sejle op af Trondheimsfjorden, ind i Beitstadfjorden og derfra trække deres både gennem vådområderne i Namdalseid til Lyngenfjorden. Dermed slap man for at krydse Follahavet.

Namdalseid er et sogn i Beitstad prestegjeld i Nord-Innherad provsti i Nidaros bispedømme.

Eksterne henvisninger 

 Årgårdselven (Engelsk tekst)
 Namdalseid rejse- og erhvervslivsportal 

Trøndelag
Tidligere kommuner i Norge
MTV Movie Awards 2003

MTV Movie Awards 2003 var 2003-udgaven af MTV Movie Awards sendt på MTV. Prisuddeling blev afholdt den 31. maj, 2003 i Los Angeles i Californien. Skuespilleren Seann William Scott og popsangeren Justin Timberlake var værter på cermonien. Den rusiske pop duo T.a.T.u var blandt de optrædende.
 
Showet inkluderede også en parodi fra The Matrix Reloaded, der var en kombination med optagelser fra den orignale film, med Scott og Timberlake i hovedrollerne.

De nominerede filme er listet op nedenunder, med vinderne ophævet i fed skrift:

Bedste film 
 Ringenes Herre - De to Tårne
 Barbershop
 8 Mile
 The Ring
 Spider-Man

Bedste mandlige præstation 
 Eminem i 8 Mile
 Vin Diesel i XXX
 Leonardo DiCaprio i Catch Me If You Can
 Tobey Maguire i Spider-Man
 Viggo Mortensen i Ringenes Herre - De to Tårne

Bedste kvindelige præstation 
 Kirsten Dunst i Spider-Man
 Halle Berry i Die Another Day
 Kate Hudson i How to Lose a Guy in 10 Days
 Queen Latifah i Chicago
 Reese Witherspoon i Sweet Home Alabama

Bedste mandlige gennembrud 
 Eminem i 8 Mile Nick Cannon i Drumline Kieran Culkin i Igby Goes Down Derek Luke i Antwone Fisher Ryan Reynolds i National Lampoon's Van Wilder Bedste kvindelige gennembrud 
 Jennifer Garner i Daredevil
 Kate Bosworth i Blue Crush
 Maggie Gyllenhaal i Secretary
 Eve i Barbershop
 Beyoncé Knowles i Austin Powers in Goldmember
 Nia Vardalos i My Big Fat Greek Wedding

Bedste Rolle i Komedie 
 Mike Myers i Austin Powers in Goldmember
 Will Ferrell i Old School
 Cedric the Entertainer i Barbershop
 Johnny Knoxville i Jackass
 Adam Sandler i Mr. Deeds

Bedste skurk 
 Daveigh Chase i The Ring
 Willem Dafoe i Spider-Man
 Daniel Day-Lewis i Gangs of New York
 Colin Farrell i Daredevil
 Mike Myers i Austin Powers in Goldmember

Bedste filmpar 
 Elijah Wood, Sean Astin og Gollum i Ringenes Herre - De to Tårne
 Kate Bosworth, Michelle Rodriguez og Sanoe Lake i Blue Crush
 Jackie Chan og Owen Wilson i Shanghai Knights
 Will Ferrell, Vince Vaughn og Luke Wilson i Old School
 Johnny Knoxville, Bam Margera, Steve-O og Chris Pontius i Jackass

Bedste virtuelle optræden 
 Gollum i Ringenes Herre - De to Tårne
 Yoda i Star Wars Episode II: Klonernes angreb
 Kangaroo Jack i Kangaroo Jack
 Noldus i Harry Potter og Hemmelighedernes Kammer
 Scooby-Doo i Scooby-Doo

Bedste kys 
 Tobey Maguire og Kirsten Dunst i Spider-Man
 Ben Affleck og Jennifer Garner i Daredevil
 Nick Cannon og Zoe Saldana i Drumline Leonardo DiCaprio og Cameron Diaz i Gangs of New York Adam Sandler og Emily Watson i Punch-Drunk Love Bedste actionsekvens 
 «Kampen om Helms Deep» i Ringenes Herre - De to Tårne
 «Sammenstødet på motorvej 23» i Final Destination 2 «Flugten» i Minority Report «Konflikten på arenaen» i Star Wars Episode II: Klonernes angreb Bedste kampscene 
 Yoda mod Christopher Lee i Star Wars Episode II: Klonernes angreb
 Jet Li mod de ultimative kæmpere i Cradle 2 the Grave Johnny Knoxville mod Butterbean i Jackass Fann Wong mod paladsvagterne i Shanghai Knights''

2003
Begivenheder i 2003
Leif Wivelsted

Leif Wivelsted (født 8. maj 1948) er radiovært i DR. Han er blandt andet kendt fra P4 som vært for Dansktoppen, der nu udelukkende sendes på net og DAB-radio.

Eksterne henvisninger 

Radioværter fra Danmark
Ansatte i DR
Nick Carter

Nicholas Gene Carter, blot kendt som Nick Carter, (født 28. januar 1980 i Jamestown, New York, USA) er en amerikansk sanger, som er mest kendt som et af medlemmerne i boybandet Backstreet Boys. Han udgav sit første solo album ud af to i 2002, som hed Now Or Never, imens Backstreet Boys havde deres  pause i perioden 2002-2005. Hans andet solo album I'm Taking Off udkom i 2011. Han har medvirket i sit eget reality show, House of Carters, sammen med resten af sin familie. Han blev meget populær i slutningen af 1990'erne og starten af 2000'erne, som et teen idol. Nick Carter er storebror til Aaron Carter, der også er sanger.

Tidlige liv og familie 
Carter blev født i Jamestown, New York, hvor hans forældre, Jane Elizabeth (født Spaulding) og Robert Gene Carter, ejede en bar kaldet Yankee Rebel.  Adskillige år senere flyttede familien til Ruskin , Florida og hvor de styrede Garden Villa plejehjem.  Carters søskende er: BJ (Bobbie Jean)  Leslie (6. juni 1986 - 31. januar 2012), og tvillingerne Aaron og Angel (født 7. december 1987).  

Derudover har faren Robert G. Carter en datter, Virginia (født 1972), fra et tidligere ægteskab. Carters forældre blev skilt i 2003. Hans far giftede sig igen med Ginger R. Elrod (født 5. december, 1974) i 2004,  og fik en søn, Kaden Brent, i juni 2005.

Backstreet Boys 

Sammen med A. J. McLean, Brian Littrell, Howie Dorough og Kevin Richardson grundlagde han popgruppen Backstreet Boys, da Nick var 12 år gammel i 1992, hvilket gør ham til det yngste medlem af bandet. De har udgivet 7 albums siden begyndelsen af 1990'erne, og har så sent som i 2009 udgivet et album, This Is Us. Backstreet Boys bekræftede under et show i London d. 29. april 2012, at de udkommer med et nyt album i slutningen af 2012, hvilket vil blive det 8. album i deres historie.

Referencer

Eksterne henvisninger 
 

Musikere fra USA
Personer fra New York
Backstreet Boys
Joel Madden

Joel Rueben Madden (født Joel Rueben Combs 11. marts 1979) er en amerikansk musiker og forsanger i bandet Good Charlotte.

Bandet har lavet flere store hits, blandt dem kan nævnes Lifestyle of the Rich and the Famouse og I Just Wanna Live

Privatliv 
Joel bor i Waldorf, Maryland og er tvillingebror til den fem minutter ældre Benji Madden.

Joel fik datteren Harlow Winter Kate Madden d.11. januar 2008 Sammen med Nicole Richie. Året efter, d. 9. september 2009, fik han og Nicole sønnen Sparrow James Midnight Madden.

Diskografi

Med Good Charlotte 

 Good Charlotte (2000)
 The Young and the Hopeless (2002)
 The Chronicles of Life and Death (2004)
 Good Morning Revival (2007)
 Greatest Remixes (2008)
 Cardiology (2010)
 Youth Authority (2016)
 Generation Rx (2018)

Med The Madden Brothers 
 Before – Volume One (2011)
 Greetings from California (2014)

Gæsteoptræden

Referencer

Eksterne henvisninger 

 

Sangere fra USA
Personer fra Maryland
Tvillinger fra USA
Wilhelm Herman Barth

Wilhelm Herman Barth (27. april 1813 i København – 1. august 1896), dansk musiker, komponist og musikteoretiker.

Han var søn af tømrer Friderich Wilhelm Barth (født i Berlin 1787) og Eleonora Elisabeth født Schultz. I 1834 blev han gift med Caroline Amalie Marquard, datter af forvalter Johan Hendrik Marquard.

Barth spillede violin, horn, cello og orgel uden at få varig ansættelse, men var janitshar ved Livgarden fra 1834-38. I 1851 ansattes han som kantor ved Garnisonskirken, 1852 som organist ved Reformert kirke, 1859 ved Sankt Petri Kirke og 1878 som klokker ved Jacobskirken. Men størst betydning fik Barth som musikteoretiker. Han var en af de første selvstændige forfattere på dette område her hjemme, og i en periode var hans værker meget benyttede ved undervisningen i musikteori.

Musik 
 10 fughetter for orgel (1858)
 4 fugerede postludier (1865)
 2 Koncertouverturer for orkester (1860 og 1861)
 Lovsang for solo, kor og orkester (1867)
 2 strygekvartetter

Musikteoretiske værker 
 Læren om den enkelte Kontrapunkt (1868)
 Harmonilære (1869)
 100 Exempler til Udarbejdelse (1870)
 Modulationslære (1884)

Kilder 
 Dansk biografisk Leksikon 1979

Eksterne henvisninger 
 

Musikere fra Danmark
Komponister fra Danmark
Personer fra København
Danskere i 1800-tallet
Faglitterære forfattere fra Danmark
Dansksprogede forfattere fra Danmark
Zagros

Zagrosbjergene (persisk: رشته كوه زاگرس, kurdisk: Çîyayên Zagrosê) udgør Iran og Iraks største bjergkæde. Den har en længde på 1500 km fra Vestiran, mere specifikt Kurdistanregionen ved grænsen med Irak til det sydlige del af den persiske bugt. Bjergkæden ender ved Hormuzstrædet. De højeste punkter i Zagroskæden er Zard Kuh (4.548 m) og Mt. Dena (4.359 m).

Se også 
 Alborz

Eksterne henvisninger 

Bjerge i Iran
Økoregion
Bjergkæder i Asien
Date Movie

Date Movie er en amerikansk komediefilm instrueret af Aaron Seltzer med bl.a. Alyson Hannigan, Eddie Griffin, Jennifer Coolidge, Adam Campbell, Fred Willard og Sophie Monk på rollelisten. Filmen havde dansk premiere den 30. juni 2006.

Eksterne henvisninger 
 Officielle hjemmeside 

Dramafilm fra USA
Amerikanske film fra 2006
Romantiske komediefilm fra USA
Film fra Schweiz